Diari Oficial de la Generalitat Valenciana


Sumari del DOGV 904, del 19-09-1988 (1988/811979)

RESOLUCIÓ de 2 de setembre de 1988, del Director General de l'Institut Valencià d'Administració Pública, per la qual es convoca la realització de cursos d'idiomes per al personal al servei de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   904

Data del DOGV
:   19-09-1988

Secció del DOGV
:   AUTORITATS I PERSONAL

Número del document
:   1988/811979


Data del document
:   02-09-1988

Organisme emissor
:   Institut Valencià d'Administració Pública

Tipus de document
:   Resolució

Resolució de 2 de setembre de 1988, del Director General de l'Institut Valencià d'Administració Pública, per la qual es convoca la realització de cursos d'idiomes per al personal de la Generalitat Valeciana.  
L?Institut Valencià d?Administració Pública en col·laboració amb l'Escola Oficial d'Idiomes de València i executant un pla d'activitats, ha organitzat els següents cursos d'idiomes per al personal al servei de la Generalitat.  
1. Curs d?Anglés. Nivell II  
2. Curs d?Anglés. Nivell III  
3. Curs d?Anglés. Nivell IV  
4. Curs de Francés. Nivell II  
5. Curs de Francés. Nivell III  
6. Curs de Francés. Nivell IV  
Els cursos ofertats les característiques i requisits dels quals es detallen, es faran d'acord amb les normes següents.  
1. Sol·licituds.  
1. Els qui aspiren a participar en algun dels cursos esmentats hauran d'adjuntar la documentació següent:  
a) Instància de sol·licitud.  
b) Informe del Centre Directiu on es valore l'interés.  
c) Autorització del seu Director General o Cap del Servei Territorial per a l?assistència al curs.  
2. L?anterior documentació l'hauran de presentar tots els aspirants, fins i tot els que ja figuren en els cursos ja efectuats, i els que per qualsevol circumstància foren exclosos en els cursos anteriors.  
3. El termini de presentació d'instàncies finalitzarà transcorreguts quinze dies naturals a partir de la publicació en el DOGV d'aquesta Resolució.  
4. Les sol·licituds s?adreçaran a l'Il·lm. Sr. Director de l'Institut Valencià d?Administració Pública, c/ Museu, número 3, 46464 València. S'hi indicarà el curs que desitja realitzar, i les dades personals i administratives referents al lloc de treball.  
II. Accés al curs.  
5. Podran accedir al curs tots els funcionaris que presten servei a la Comunitat Autònoma Valenciana.  
6. Els aspirants a admesos seran notificats personalment, fins i tot si era necessari per via telefònica.  
Abans de començar el curs hauran de justificar el pagament dels drets d'inscripció, per part dels organismes a què pertanyen, que puja a 5.000 pessetes per cada seleccionat, a la Caixa d'Estalvis de València, Urbana Carme, C/ Pare d'Orfens, 4- 6, c/c número 300538135308, a nom de «Generalitat Valenciana, Conselleria d'Hisenda, IVAP Pagaments per compte alié».  
7. El nombre màxim d'alumnes en serà de 20 per curs.  
8. En finalitzar el curs s'atorgaran certificats de participació, i aprofitament si s'escau. La falta d?assistència, justificada o no, superior al 10% de les hores lectives, motivarà l'exclusió del curs.  
III. Requisits  
9. Per a ser seleccionat hom tindrà en compte preferentment, tant per a l'anglés com per al francés:  
a) Nivell II: Els aprovats en el nivell inferior del curs 1987/88.  
b) Nivell III: Els aprovats en el nivell inferior del curs 1987/88.  
c) Nivell IV: Els aprovats en el nivell inferior del curs 1987/88.  
d) Nivell II i III d'anglés i francés: Els alumnes del curs 1987/88 que no hagen superat els exàmens pertinents i el nombre de faltes d?assistència no haja estat superior al 10% permés.  
e) Per als alumnes de nou ingrés hom tindrà en compte aquelles sol·licituds que foren rebutjades en la convocatòria anterior, per diversos motius no imputables als interessats i seran acoblats en els distints nivells ofertats prèvia prova selectiva a efectuar per l'Escola Oficial d'Idiomes i sempre que quedassen vacants després d'incloure els alumnes dels apartats III a), b), c) i d).  
f) El fet d'efectuar la prova per a nous alumnes, no comporta que hagen de ser admesos, per tal com aquesta admissió estarà en funció del nombre d'aspirants i dels seus coneixements que seran com a mínim els corresponents al nivell II de qualsevol dels dos idiomes ofertats.  
IV. Desenvolupament  
10. Les classes es desenvoluparan durant el curs escolar 1988/89, a l'Escola Oficial d'Idiomes, amb horari a determinar i sempre dins de dues hores en dies alterns, a partir de les 6 de la vesprada uns cursos i de les 7 uns altres.  
València, 2 de setembre de 1988. - El Director General: Andrés Morey Juan.